**CiNii** (jap. サイニィ、NII学術情報ナビゲータ、engl. ***C**itation **I**nformation by **NII***; Japanin kansallisen informaatiotutkimuksen laitoksen viitetieto) on japanilaisten tieteellisten kirjastojen bibliografinen tietokantapalvelu. Hakupalvelu on maksuton ja kaikille avoin. Hakupalvelussa on saatavilla artikkeleita, kirjoja, julkaisusarjoja ja väitöskirjoja. Tietokantapalvelua ylläpitää Japanin kansallinen informaatiotutkimuksen laitos (jap. (国立情報学研究所, Kokuritsu Jōhōgaku Kenkyūjo; engl. *National Institute of Informatics*, NII), joka tekee yhteistyötä erityisesti kansalliskirjastona toimivan Japanin parlamentin kirjaston, japanilaisten julkaisijoiden ja institutionaalisten aineistovarastojen kanssa.

CiNii-tietokanta kattaa erityisesti japaninkielisiä tai Japanissa julkaistuja töitä, mutta myös muuta Japanin noin 1 200 tieteellisessä kirjastossa saatavilla olevaa aineistoa. Esimerkiksi Japanin tiedekirjastoissa oli yhteensä noin 10 miljoonaa CiNii-kantaan liitettyä kirjanimikettä. Artikkeliluokittelussa on mukana noin 16 miljoonaa Japanissa julkaistua tieteellistä artikkelia. Näistä artikkeleista yli 4 miljoonaa on saatavissa kokotekstinä. Japanilaisten tietokantojen ohella artikkeliluokitteluun on liitetty kansainvälisen DOI-säätiön Crossref-tietokanta.

Syyskuussa 2019 hakupalvelun toiminta oli tarkistettu seuraavilla verkkoselaimilla: Mozilla Firefox, Google Chrome ja Applen Safari. Hakupalvelu käyttää apunaan evästeitä.

CiNii-tekijätunniste
--------------------

CiNii tekijätunniste (CiNii-kirjoittajatunniste) on kirjoittajan yksilöivä tunnistemerkkisarja japanilaisen CiNii-tietokannan auktoriteettirekisterissä. Rakenteeltaan se koostuu kirjainmerkeistä "DA" ja kahdeksasta numeromerkistä. 

CiNii-kirjatunniste ja CiNii-artikkelitunniste poikkeaa rakenteeltaan tekijätunnisteesta.

Esimerkkejä
-----------

Voidaan tutkia esimerkiksi, löytyykö palkittua englanninkielistä saamelaiskulttuurin tietosanakirjaa The Saami : A Cultural Encyclopaedia jostain japanilaisesta tiedekirjastosta, ja mikä on teoksen ensimmäisen kirjoittajan, professori Ulla-Maija Kulosen CiNii-tekijätunnus. CiNii-hakupalvelulla selviää, että tämä teos löytyy yhdestä tieteellisestä kirjastosta. Kirjanimikeen kautta teoksen tekijät selviävät. Valitsemalla teoksen ensimmäisen kirjoittajan, saadaan Ulla-Maija Kulosen CiNii-tekijätunniste selville (DA06542367). Samalla voidaan havaita että tekijältä on kaikkiaan 6 eri nimikettä japanilaisissa tieteellisissä kirjastoissa (helmikuun alun 2020 tilanne).

Halutaan selvittää, mikä on nobelisti Bengt Holmströmin CiNii-tekijätunniste. Tätä voidaan hakea esimerkiksi CiNii-hakupalvelun kirjoittajahaun avulla. Palvelusta löytyy nimike ja tunniste talousnobelistille: "Holmström, Bengt Robert. ID: DA07058359". Linkkiä klikkaamalla Holmströmistä ja hänen CiNii-luokitelluista julkaisuistaan löytää lisätietoa.

Lähteet
-------

1. 1 2 3  CiNii - About CiNii Japanin kansallinen informaatiotutkimuksen laitos, nii.ac.jp. Viitattu 2.2.2020. (englanniksi)
2. ↑  Kasvojentunnistus estettävissä tällä vimpaimella (laitoksen nimen suomennos: Japanin kansallinen informaatiotutkimuksen laitos)  12.8.2015. Ilta-Sanomat, is.fi. Viitattu 3.2.2020. (suomeksi)
3. ↑  Ikki Ohmukai & Hideaki Takeda: CiNii: bringing linked data to Japan's largest scholarly search engine *DCMI '09: Proceedings of the 2009 International Conference on Dublin Core and Metadata Applications, pp. 137–138*.  Oct. 2009. acm.org. Viitattu 2.2.2020. (englanniksi)
4. 1 2  CiNii Pamphlet (pdf) Japanin kansallinen informaatiotutkimuksen laitos, nii.ac.jp. Viitattu 2.2.2020. (englanniksi)
5. ↑  CiNii Articles - CiNii Articles Incorporated Databases Japanin kansallinen informaatiotutkimuksen laitos, nii.ac.jp. Viitattu 2.2.2020. (englanniksi)
6. ↑  CiNii Books search (Esimerkkitapauksessa palvelun kirjahaun (Books & Journal -välilehti) hakukenttään syötetään teosnimike "The Saami : A Cultural Encyclopaedia") Japanin kansallinen informaatiotutkimuksen laitos, nii.ac.jp. Viitattu 2.2.2020. (englanniksi)
7. ↑  Kulonen, Ulla-Maija. ID:DA06542367 (Tekijältä löytyi kuusi eri nimikettä japanilaisista tiedekirjastoista) Japanin kansallinen informaatiotutkimuksen laitos, nii.ac.jp. Viitattu 2.2.2020. (englanniksi)
8. ↑  CiNii Books search (Esimerkkitapauksessa palvelun kirjoittajahaun (Author -välilehti) hakukenttään syötetään henkilönimi "Bengt Holmström") Japanin kansallinen informaatiotutkimuksen laitos, nii.ac.jp. Viitattu 2.2.2020. (englanniksi)

Aiheesta muualla
----------------

* CiNii Books search (Books & Journals, Authors, Content) (englanniksi) (nii.ac.jp)
* National Institute of Informatics (Japanin kansallisen informaatiotutkimuksen laitoksen esittelyä, myös tutkija/opiskelijavierailuista) (Arkistoitu – Internet Archive) (englanniksi) (nii.ac.jp)